ПРОТОКОЛ №39
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 25.11.2019 г. 

ПРИСЪСТВАТ: Весела Павлова, Марина Михайлова, Десислава Николова, Женя Димитрова, Красимир Шекерджиев, Радка Дражева – Първанова, Захаринка Тодорова, Атанаска Дишева.
Отсъстват: Веселка Узунова, Олга Керелска Драгомир Кояджиков, Вероника Имова. 

На заседанието присъстваха: 
Мария Христова – директор на дирекция „Конкурси на магистрати“
Цветанка Тиганчева - началник-отдел „Конкурси на съдии“
Николина Георгиева – началник-отдел „Атестиране на съдии“
Протоколирал: Илина Йосифова
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

Включва за разглеждане в дневния ред на Комисията по атестирането и  конкурсите допълнителна точка Р-23. 

РАЗНИ
Р-1. ОТНОСНО: Произнасяне по допустимостта на кандидатите - участници в конкурс за първоначално назначаване на длъжност „съдия“ в Софийския градски съд - гражданска колегия, обявен с решение на Съдийската колегия на Висшия съдебен съвет по протокол №32/08.10.2019 г. (обн. ДВ, бр. 82/18.10.2019 г.). 
След проведеното гласуване и при обявения резултат 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:
1.1. УТВЪРЖДАВА, на основание чл. 182, ал. 1 от Закона за съдебната власт, списък на допуснатите кандидати в конкурса за първоначално назначаване на длъжност „съдия“ в Софийски градски съд - гражданска колегия, както следва:
ДОПУСНАТИ КАНДИДАТИ	
Вх. №	Дата	Име, презиме и фамилия	
12	1	22.10.2019 г.	Ваня Микова	
12	2	23.10.2019 г.	Мариана Димитрова	
12	3	25.10.2019 г.	Соня Кочова	
12	4	28.10.2019 г.	Величка Запрянова	
12	5	28.10.2019 г.	Росица Въчева	
12	6	28.10.2019 г.	Магдалина Мунева	
12	7	29.10.2019 г.	Диана Джиброва	
12	8	29.10.2019 г.	Елица Орманова	
12	9	30.10.2019 г.	Доли Недева	
12	10	30.10.2019 г.	Росен Кожухаров	
12	11	31.10.2019 г.	Михаела Касабова-Хранова	
12	12	31.10.2019 г.	Бранимир Димитров	
12	13	31.10.2019 г.	Лиляна Георгиева	
12	14	31.10.2019 г.	Мария Лекова	
12	15	31.10.2019 г.	Елица Зюмбюлева	
12	16	31.10.2019 г.	Диана Пашова	
12	17	31.10.2019 г.	Ивайло Димитров	
12	18	01.11.2019 г.	Магдалена Латева	
12	19	01.11.2019 г.	Атанас Мусорлиев	

1.2. ОБЯВЯВА, на основание чл. 182, ал. 2 от Закона за съдебната власт, списъка на допуснатите до участие в конкурса кандидати на страницата на Висшия съдебен съвет в интернет.

Р-2. ОТНОСНО: Произнасяне по допустимостта на кандидатите - участници в конкурс за първоначално назначаване на длъжност „съдия“ в Окръжен съд - Враца - наказателна колегия, обявен с решение на Съдийската колегия на Висшия съдебен съвет по протокол №32/08.10.2019 г. (обн. ДВ, бр. 82/18.10.2019 г.).
След проведеното гласуване и при обявения резултат 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. УТВЪРЖДАВА, на основание чл. 182, ал. 1 от Закона за съдебната власт, списък на допуснатите кандидати в конкурса за първоначално назначаване на длъжност „съдия“ в Окръжен съд – Враца - наказателна  колегия, както следва:

ДОПУСНАТИ КАНДИДАТИ	
Код	Вх.№	Дата	Име, презиме и фамилия	
13	1	22.10.2019 г.	Ана Ангелова - Методиева	
13	2	23.10.2019 г.	Мариана Димитрова	
13	3	29.10.2019 г.	Мариета Венова	
13	4	29.10.2019 г.	Георги Сезонов	
13	5	29.10.2019 г.	Соня Вълкова	
13	6	29.10.2019 г.	Гаврил Павлов	
13	7	29.10.2019 г.	Невяна Иванова	
13	8	29.10.2019 г.	Иваничка Димитрова	
13	9	29.10.2019 г.	Елица Орманова	
13	10	31.10.2019 г.	Бранимир Димитров	
13	11	31.10.2019 г.	Лиляна Георгиева	
13	12	31.10.2019 г.	Мария Лекова	
13	13	31.10.2019 г.	Елена Геренска	
13	14	31.10.2019 г.	Красимир Кирилов	

2.2. ОБЯВЯВА, на основание чл. 182, ал. 2 от Закона за съдебната власт, списъка на допуснатите до участие в конкурса кандидати на страницата на Висшия съдебен съвет в интернет.

Р-3. ОТНОСНО: Определяне на датата, часа и мястото на провеждане на писмените изпити по конкурсите за първоначално назначаване на длъжност „съдия“ в Софийски градски съд - гражданска колегия и Окръжен съд – Враца - наказателна колегия, обявени с решение на Съдийската колегия на Висшия съдебен съвет по протокол №32/08.10.2019 г. (oбн. ДВ бр. 82/18.10.2019 г.).
След проведеното гласуване и при обявения резултат 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ да определи, на основание чл. 180, ал. 2, т. 4 от ЗСВ, датата, часа и мястото на провеждане на писмения изпит по конкурса за първоначално назначаване на длъжност „съдия“ в Софийски градски съд - гражданска колегия, обявен с решение на Съдийската колегия на Висшия съдебен съвет по протокол №32/08.10.2019 г., както следва: дата ………, час - ….., място - сградата на Национален институт на правосъдието, ул. „Екзарх Йосиф“ №14.

3.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ да определи, на основание чл. 180, ал. 2, т. 4 от ЗСВ, датата, часа и мястото на провеждане на писмения изпит по конкурса за първоначално назначаване на длъжност „съдия“ в Окръжен съд – Враца - наказателна колегия, обявен с решение на Съдийската колегия на Висшия съдебен съвет по протокол № 32/08.10.2019 г., както следва: дата - …….., час - ………, място - сградата на Национален институт на правосъдието, ул. „Екзарх Йосиф“ № 14.

3.3. Решенията по т. 3.1 и т.3.2 да се обнародват в „Държавен вестник“, публикуват в един централен всекидневник, както и на интернет страницата на Висшия съдебен съвет.

3.4. Внася предложението в заседание на Съдийската колегия на Висшия съдебен съвет, за разглеждане и произнасяне.

Р-4. ОТНОСНО: Обявяване на свободните длъжности „съдия“ в районните съдилища.						
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:
	
4.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОБЯВИ, на основание чл. 188, ал. 1 от ЗСВ във връзка с чл. 189, ал. 1 от ЗСВ и чл. 190 от ЗСВ във връзка с  чл. 178, ал. 3 от ЗСВ, 45 (четиридесет и пет) свободни длъжности „съдия“ в районните съдилища, както следва:
•	Софийски районен съд - 14 (четиринадесет) свободни длъжности;
•	Районен съд - Ихтиман - 1 (една) свободна длъжност;
•	Районен съд - Своге - 2 (две) свободни длъжности;
•	Районен съд - Кюстендил - 1 (една) свободна длъжност;
•	Районен съд - Монтана - 1 (една) свободна длъжност;
•	Районен съд - Лом - 1 (една) свободна длъжност;
•	Районен съд - Берковица - 1 (една) свободна длъжност;
•	Районен съд - Перник – 3 (три) свободни длъжности; 
•	Районен съд - Пловдив - 5 (пет) свободни длъжности;
•	Районен съд - Пазарджик - 3 (три) свободни длъжности;
•	Районен съд - Кърджали - 1 (една) свободна длъжност;
•	Районен съд - Момчилград - 1 (една) свободна длъжност;
•	Районен съд – Раднево - 1 (една) свободна длъжност;
•	Районен съд – Гълъбово - 1 (една) свободна длъжност;
•	Районен съд – Хасково - 1 (една) свободна длъжност;
•	Районен съд – Царево - 1 (една) свободна длъжност;
•	Районен съд – Нова Загора - 2 (две) свободни длъжности;
•	Районен съд – Провадия - 1 (една) свободна длъжност
•	Районен съд – Разград - 1 (една) свободна длъжност;
•	Районен съд – Шумен - 1 (една) свободна длъжност;
•	Районен съд – Велики Преслав - 1 (една) свободна длъжност;
•	Районен съд – Трявна - 1 (една) свободна длъжност.

4.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОБЯВИ, на основание чл. 188, ал. 1 от ЗСВ, 6 (шест) длъжности „съдия“ в районните съдилища, които предстоят да се овакантят, както следва:

4.2.1. На основание чл. 165, ал. 1, т. 1 от ЗСВ, както следва:
•	1 (една) длъжност в Софийския районен съд – 19.05.2020 г.;
•	1 (една) длъжност в Районен съд – Ботевград - 11.12.2020 г.;
•	1 (една) длъжност в Районен съд – Монтана - 13.03.2020 г.;
•	1 (една) длъжност в Районен съд – Генерал Тошево – 01.07.2020 г.

4.2.2. На основание чл. 165, ал. 1, т. 2 от ЗСВ, както следва:
- 1 (една) длъжност в Софийския районен съд – считано от 15.12.2019 г.;
- 1 (една) длъжност в Софийския районен съд – считано от 03.02.2020 г.
Мотиви: След извършен анализ на статистическите показатели и обобщаване на данните за актуалното кадрово състояние на районните съдилища, включващо изследване на: свободните длъжности за съдия и тези за административни ръководители, перспективата за тяхното заемане, предстоящото освобождаване на длъжности на основание чл. 165, ал. 1, т. 1 и т. 2 от ЗСВ, както и проследяване изтичането през 2020 г. на вторите мандати на административните ръководители с цел отчитане на необходимостта от тяхното устройване на основание чл. 169, ал. 5 от ЗСВ в съответните ОСВ, се прие настоящото предложение за обявяване на длъжностите „съдия“ в районните съдилища на конкурси за заемането им. На база анализираните данни и при съобразяване на необходимостта от обезпечаване на младшите съдии в съответните окръжни съдилища с изтичащ през 2020 г. срок на назначение по чл. 240 от ЗСВ, както и детайлно изследване на възможностите за тяхното устройване на длъжност „съдия“ в районните съдилища, се извърши настоящото обобщение. 
След като разгледа актуалното кадрово състояние и обобщи данните по щат, Комисията установи, че в районните съдилища в страната вакантните длъжности за съдия са общо 45, като по отношение на част от свободните длъжности, са налице обстоятелства, които налагат същите да не бъдат обявявани на конкурси за заемането им, поради следните обстоятелства:
По щатното разписание на Софийски районен съд са налице 14 (четиринадесет) свободни длъжности за съдия, като още 2 (две) длъжности в органа ще се освободят във връзка с подадени молби за освобождаване на магистрати. Съдия Бисерка Памукова е освободена, на основание чл. 165, ал. 1, т. 2 от ЗСВ  с решение на Съдийската колегия на ВСС по пр. № 37/12.11.2019 считано от 03.02.2020 г. Съдия Мария Динева е подала заявление за освобождаване от заеманата длъжност на основание чл. 165, ал. 1, т. 4 от ЗСВ считано от 15.12.2019 г. В органа, предстои на 19.05.2020 г. магистрат да навърши 65-годишна възраст и след като бъде освободен на основание чл. 165, ал. 1, т. 1 от ЗСВ ще оваканти още 1 (една) съдийска длъжност.
В СРС 8 (осем) длъжности „съдия“ следва да послужат за устройване на младшите съдии, назначени в Софийски градски съд през 2018 г. от конкурс проведен през 2017 г., с изтичащ срок по чл. 240 от ЗСВ през 2020 г. В Софийски градски съд един младши съдия, назначен през 2017 г., е с удължен срок по чл. 240 от ЗСВ, като предстои до края на 2019 г. същият да бъде назначен на длъжност „съдия“ в СРС.  По отношение на 4 (четири) съдийски длъжности в СРС следва да се предвиди същите да бъдат планирани с оглед необходимостта, която ще възникне във връзка с изтичащия през 2020 г. срок на назначение на младшите съдии от ОС – Благоевград, ОС – Враца, ОС – Русе и ОС – Ямбол. Съобразявайки  заявените от младшите съдии желания за преназначаване в този орган на съдебната власт, както и кадровото състояние на всеки от съдебните райони на окръжните съдилища на назначението им, както и липсата на възможност за устройването на младшите съдии с изтичащ срок на длъжност „съдия“ в районните съдилища в тези съдебни райони, Комисията счита, че 4 съдийски длъжности в СРС следва бъдат планирани за младши съдии с изтичащ през 2020 срок по чл. 240 от ЗСВ. Така от възможните за конкурс общо 17 (седемнадесет) длъжности за съдия, в СРС след планиране на длъжности за кадрово обезпечаване на младши съдии с изтичащ срок, на конкурс могат да бъдат определени 4 (четири) длъжности.
Свободната 1 (една) длъжност „съдия“ в РС – Ихтиман следва да послужи през 2020 г. за устройване на младши съдия Димитър Цончев, назначен в ОС – София през 2018 г. Свободната 1(една)  длъжност „съдия“ в РС – Кюстендил следва да послужи през 2020 г. за устройване на младши съдия Симона Навущанова, назначена в ОС – Кюстендил през 2018 г. Поради което конкурс за тези два органа на съдебна власт не следва да бъде обявяван.
Свободните 3 (три)  длъжности за съдия в РС – Перник следва да послужат за обезпечаване оставането в съдебния район на 2-ма младши съдии от ОС – Перник с изтичащ срок по чл. 240 от ЗСВ през 2020 г. Младши съдия Ивайло Колев, назначен в ОС – Велико Търново,  следва да бъде устроен през 2020 г. също в РС – Перник, както с оглед липсата на свободни длъжности в съдебния район на ОС – Велико Търново, така и с оглед заявеното от него желание да бъде назначен в РС – Перник.
Свободните длъжности за съдия в РС – Пловдив са 5 (пет) , като 3 (три)  от тях следва да бъдат планирани за обезпечаване на младши съдии с изтичащ срок по чл. 240 от ЗСВ през 2020 г. По този начин в съдебния район на ОС – Пловдив ще остане младши съдия Анна Дъбова. Младши съдия Деян Вътов от ОС – Смолян и младши съдия Мария Дългичева от ОС – Габрово са заявили желание да бъдат назначени в РС – Пловдив поради липса на свободни длъжности в съдебните райони на окръжните съдилища, където са назначени.
В РС – Пазарджик 1 (една) от свободните 3 (три) длъжности за съдия, следва да бъде блокирана за преназначаване на основание чл. 169, ал. 5 от ЗСВ на административния ръководител на РС – Пещера с изтичащ мандат на 18.12.2019 г., подал молба за възстановяване на тази длъжност.
Свободната 1 (една) длъжност „съдия“ в РС – Момчилград и 1 (една) длъжност „съдия“ в РС – Царево следва да бъдат пренасочени към РС – Бургас с оглед очертаващата се необходимост за устройване на 2-та младшите съдии в ОС – Бургас през 2020 г. и липсата на свободни длъжности в съдебния район, на които те да бъдат назначени след изтичане на срока им по чл. 240 от ЗСВ.
Свободните длъжности за съдия в РС – Раднево и в РС – Гълъбово следва да бъдат блокирани с оглед изтичане през 2020 г. на вторите мандати на административните ръководители и необходимостта от устройването им на съдийска длъжност на основание чл. 169, ал. 5 от ЗСВ.
По отношение на РС – Нова Загора не следва да се обявява конкурс, тъй като едната от свободните 2 (две) длъжности „съдия“ там следва да бъде планирана за възстановяване в органа на административния ръководител с изтичащ на 31.03.2020 г. втори мандат на основание чл. 169, ал. 5 от ЗСВ. Втората съдийска длъжност следва да бъде блокирана за устройване на младши съдията от ОС – Сливен – Силвия Алексиева с изтичащ срок по чл. 240 от ЗСВ през 2020 г., както с оглед предложението от административния ръководител на съда, така и съобразно заявеното от нея желание за назначаване в РС – Нова Загора и липсата на други свободни длъжности в съдебния район.
По отношение на РС – Провадия, свободната 1 (една) длъжност за съдия следва да бъде блокирана с цел устройване на младши съдия от ОС – Варна с изтичащ срок на назначението през 2020 г.
Свободната 1(една)  длъжност „съдия“ в РС – Разград следва да послужи за устройване в съдебния район на младши съдията от ОС – Разград с изтичащ на 02.07.2020 г. двугодишен срок на назначение. На същото основание 1 (една) свободна съдийска длъжност в РС – Велики Преслав следва да бъде планирана за младши съдия Ненка Цветанкова – Ташева с изтичащ срок на назначените в ОС – Шумен на 02.07.2020 г.
Свободната 1 (една) длъжност за съдия в РС – Трявна следва да бъде планирана за възстановяване на основание чл. 169, ал. 5 от ЗСВ в органа на административния ръководител с изтичащ на 23.02.2020 г. втори мандат.
Предстоящата за освобождаване 1 (една) длъжност за съдия в РС – Монтана не следва да се обявява на конкурс за заемането й, поради обстоятелството, че на 12.06.2020 г. изтича вторият мандат на административния ръководител и за него ще възникне необходимост от възстановяването му на съдийска длъжност на основание чл. 169, ал. 5 от ЗСВ.
По отношение предстоящото овакантяване на 1 (една) длъжност за съдия в РС – Генерал Тошево е целесъобразно същата да не бъде обявявана на конкурс с оглед показателите за ниска натовареност на съдиите в органа, както и липса на необходимост от кадрово попълване състава на съда.
С оглед на така извършения анализ и обобщение на данни се очертава възможността от свободните 45 (четиридесет и пет) длъжности за съдия в районните съдилища, на конкурси да бъдат обявени 16 (шестнадесет) от тях, както и от общо възможните 6 (шест) длъжности, които предстои да се овакантят на основание чл. 165, ал. 1, т. 1 и т. 2 от ЗСВ, на конкурс да бъде планирана и обявена 1 (една)  от тях.
4.3. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 190 от ЗСВ във връзка с чл. 188, ал. 1 и чл. 189, ал. 1 от ЗСВ, 17 (седемнадесет) длъжности, които да се заемат след конкурси за преместване в длъжност и за първоначално назначаване в районните съдилища, както следва:
- Софийски районен съд - 4 (четири) длъжности;
- Районен съд – Своге - 2 (две) длъжности;
- Районен съд – Монтана - 1 (една) длъжност;
- Районен съд – Лом - 1 (една) длъжност;
- Районен съд – Берковица - 1 (една) длъжност;
- Районен съд – Пловдив - 2 (две) длъжности;
- Районен съд – Пазарджик - 2 (две) длъжности;
- Районен съд – Кърджали - 1 (една) длъжност;
- Районен съд – Хасково - 1 (една) длъжност;
- Районен съд – Шумен - 1 (една) длъжност;
- Районен съд – Ботевград - 1 (една) длъжност (на осн. чл. 165, ал. 1, т. 1 от ЗСВ, считано от 11.12.2020 г.).

4.4. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ решението по т. Р - 4.3. да се обнародва в „Държавен вестник”, публикува в един централен всекидневник и на интернет страницата на Висшия съдебен съвет. 

4.5. ВНАСЯ предложението в заседанието на Съдийската колегия на Висшия съдебен съвет, насрочено на 03.12.2019 г., за разглеждане и произнасяне.

Р-5. ОТНОСНО: Определяне на длъжностите „съдия“ в районните съдилища, които да се заемат чрез конкурс за преместване и конкурс за първоначално назначаване.
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 188, ал. 1, във връзка с чл. 189, ал. 1 и ал. 3 от ЗСВ, 16 (шестнадесет) длъжности, които да се заемат след конкурс за преместване на длъжност „съдия“ в районните съдилища, както следва:
- Софийски районен съд - 4 (четири) длъжности;
- Районен съд – Своге - 1 (една) длъжност;
- Районен съд – Монтана - 1 (една) длъжност;
- Районен съд – Лом - 1 (една) длъжност;
- Районен съд – Берковица - 1 (една) длъжност;
- Районен съд – Пловдив - 2 (две) длъжности;
- Районен съд – Пазарджик - 2 (две) длъжности;
- Районен съд – Кърджали - 1 (една) длъжност;
- Районен съд – Хасково - 1 (една) длъжност;
- Районен съд – Шумен - 1 (една) длъжност;
- Районен съд – Ботевград - 1 (една) длъжност.

5.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 178, ал. 1 и ал. 2 от ЗСВ, 1 (една) длъжност, която да се заеме след конкурс за първоначално назначаване на длъжност „съдия“ в Районен съд – Своге.
Мотиви: Районен съд – Своге е с малочислен магистратски състав от 3-ма съдии в т.ч. административният ръководител. Към момента по щатното разписание на съда 2-те съдийски длъжности са вакантни. С оглед показателите на натовареността, текучеството на кадри в съдебния район и необходимостта от кадрово попълване, е целесъобразно едната от 2-те свободни длъжности да бъде обявена на конкурс за първоначално назначаване, а другата на преместване, като по този начин да се осигури необходимото попълване на щатния състав на органа. 

Забележка: На основание чл. 191, ал.1, изр. 2-ро от ЗСВ, ако няма кандидат за съответната длъжност, тя се заема по реда на чл. 178 от ЗСВ.

5.4. ВНАСЯ предложението в заседанието на Съдийската колегия на Висшия съдебен съвет, насрочено на 03.12.2019 г., за разглеждане и произнасяне. 

Р-6. ОТНОСНО: Обявяване на конкурс за преместване и заемане на свободните длъжности „съдия“ в районните съдилища.
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:
6.1. ПРЕДЛАГА НА СЪДИЙСКАТА КОЛЕГИЯ ДА ОБЯВИ, на основание чл. 180 от ЗСВ, КОНКУРС по реда на чл. 189, ал.1 и ал. 3 от ЗСВ за преместване и заемане на 16 (шестнадесет) длъжности „съдия” в районните съдилища, както следва:

- Софийски районен съд - 4 (четири) длъжности;
- Районен съд – Своге - 1 (една) длъжност;
- Районен съд – Монтана - 1 (една) длъжност;
- Районен съд – Лом - 1 (една) длъжност;
- Районен съд – Берковица - 1 (една) длъжност;
- Районен съд – Пловдив - 2 (две) длъжности;
- Районен съд – Пазарджик - 2 (две) длъжности;
- Районен съд – Кърджали - 1 (една) длъжност;
- Районен съд – Хасково - 1 (една) длъжност;
- Районен съд – Шумен - 1 (една) длъжност;
- Районен съд – Ботевград - 1 (една) длъжност.

6.2. На основание чл. 191 от ЗСВ и чл. 33 от Наредба №1 от 9 февруари 2017 г. за конкурсите за магистрати и за избор на административни ръководители в органите на съдебната власт, в 14-дневен срок от датата на обнародване на решението в "Държавен вестник" кандидатите подават лично или чрез писмено упълномощен представител в администрацията на ВСС, гр. София, ул. „Екзарх Йосиф" №12, заявление за участие в конкурса (по образец), към което се прилагат: 
 - служебна бележка по образец, издадена от административния ръководител, удостоверяваща към датата на обнародване на решението за обявяване на конкурса в Държавен вестник, общия юридическия стаж на кандидата, прослуженото време на заеманата длъжност, както и стажът в съответната система на органите на съдебната власт;
- кадрова справка от административния ръководител на съответния орган на съдебната власт (по образец), съпроводена с информация за резултатите от проверките на по-горестоящите органи на съдебната власт и на Инспектората към Висшия съдебен съвет и справка за разгледаните и приключените от кандидата дела и преписки през последните три години от дейността му;
- копие от три акта, изготвени от кандидата през последните три години от дейността му, по избрани от него разгледани и приключени дела и преписки;
- други документи по негово желание, свързани с притежаваните професионални и нравствени качества. 

6.3. При провеждането на конкурс за преместване, конкурсната комисия взема предвид резултатите от последното атестиране и проверките от по-горестоящите органи на съдебната власт и от Инспектората към Висшия съдебен съвет, данните от кадровото им дело и преценява разгледаните и приключени дела и преписки, въз основа на които прави обща оценка за притежаваните от кандидатите професионални качества.

6.4. В случаите на преминаването на прокурора или следователя на длъжност съдия, съгласно чл. 189, ал. 4 от ЗСВ, конкурсната комисия задължително проверява познанията на кандидата за заемане на длъжност в друг по вид орган на съдебната власт чрез полагане на писмен изпит по ред, определен в Наредба №1 от 9 февруари 2017 г. за конкурсите за магистрати и за избор на административни ръководители в органите на съдебната власт.

6.5. Датата, часът и мястото за провеждане на писмения изпит се определя от конкурсната комисия и се публикува на интернет страницата на Висшия съдебен съвет.

6.6. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ на Главния секретар на ВСС да организира техническата процедура по провеждането на конкурса.

6.7. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ решението да се обнародва в „Държавен вестник“, публикува в един централен всекидневник и на интернет страницата на Висшия съдебен съвет.

6.8. ВНАСЯ предложението в заседанието на Съдийската колегия на Висшия съдебен съвет, насрочено на 03.12.2019 г., за разглеждане и произнасяне. 

Р-7. ОТНОСНО: Заявление от Даниела Василева Дилова - административен ръководител - председател на Административен съд - Плевен за отказ от участие в конкурса за повишаване в длъжност „съдия“ в окръжните съдилища - наказателна колегия, обявен с решение на Съдийската колегия на Висшия съдебен съвет по протокол №21/02.07.2019 г. (обн. ДВ, бр. 53/05.07.2019 г.). 
(вх. №ВСС-13833/18.11.2019 г.)
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. Приема за сведение заявлението от Даниела Василева Дилова - административен ръководител - председател на Административен съд - Плевен за отказ от участие в конкурса за повишаване в длъжност „съдия“ в окръжните съдилища - наказателна колегия

7.2. Отказът на кандидата да се обяви на интернет сайта на ВСС в раздел „Конкурсни процедури".

Р-8. ОТНОСНО: Предложение от председателя на Върховния административен съд за поощряване на Иван Никифоров Цонков - „административен ръководител - председател“ на Административен съд - Габрово, с отличие  „личен почетен знак  втора степен - сребърен“,  както и с парична награда в размер на 1000 (хиляда) лева, на основание чл. 303, ал. 2, т. 2, б. „б“ от ЗСВ и чл. 303, ал. 3, т. 1 от ЗСВ. (вх.№ВСС-13553/11.11.2019 г.) 
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1. Предлага на Съдийската колегия на ВСС да ПООЩРИ, на основание  чл. 304, ал. 1 от ЗСВ във връзка с чл. 303, ал. 2, т. 2, буква „б“ от ЗСВ и чл. 303, ал. 3, т. 1 от ЗСВ, Иван Никифоров Цонков – „административен ръководител - председател“ на Административен съд - Габрово, с ранг „съдия във ВКС и ВАС“, с отличие „личен почетен знак втора степен - сребърен“, както и с парична награда в размер на 1000 (хиляда) лева за безупречно и високо професионално изпълнение на служебните задължения по всички показатели за постигане на бързина и качество на постановените актове.

8.2. Предлага на Съдийската колегия на ВСС решението по т. 1 да се предостави на Комисия „Бюджет и финанси“ към Пленума на ВСС в изпълнение на решение на Пленума на ВСС по протокол №3/07.02.2019., т. 8.

8.3. Внася предложението в заседанието на Съдийската колегия на ВСС, насрочено на 26.11.2019 г., за разглеждане и произнасяне. 

Р-9. ОТНОСНО: Предложение от председателя на Върховния административен съд за освобождаване на Иван Никифоров Цонков (роден на 30.11.1954 г.) от заеманата длъжност „административен ръководител - председател“ на Административен съд - Габрово, на основание чл. 165, ал. 1, т. 1 от ЗСВ. (вх. №ВСС 13553/30.11.2019 г. )
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9.1. ПРЕДЛАГА на Съдийската колегия на ВСС да ОСВОБОДИ, на основание чл. 165, ал. 1, т. 1 от ЗСВ, Иван Никифоров Цонков от заеманата длъжност „административен ръководител - председател“ на Административен съд - Габрово, с  ранг „съдия във ВКС и ВАС“, считано от 01.12.2019 г.

9.2. ВНАСЯ предложението в заседанието на Съдийската колегия на ВСС, насрочено на  26.11.2019 г. за разглеждане и произнасяне. 

Р-10. ОТНОСНО: Определяне  на изпълняващ функциите административен ръководител - председател на Административен съд - Габрово.
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

10.1. ПРЕДЛАГА НА СЪДИЙСКАТА  КОЛЕГИЯ НА ВСС ДА ОПРЕДЕЛИ, на основание чл. 175, ал. 4, изр. 2 от ЗСВ, в изпълнение на решение на Съдийската колегия на Висшия съдебен съвет по протокол №31/23.10.2018г., т. 15, Светлозар Георгиев Рачев – съдия в Административен съд - Габрово, за изпълняващ функциите „административен ръководител - председател“ на Административен съд - Габрово, с ранг „съдия във ВКС и ВАС“, с основно месечно трудово възнаграждение съгласно Таблица №1 на ВСС, считано 01.12.2019 г., до встъпване в длъжност на нов административен ръководител.  

Мотиви: С решение на Съдийската колегия на ВСС по пр. №11/14.03.2017 г. съдия Иван Никифоров Цонков е назначен за „административен ръководител – председател“ на Административен съд – Габрово.  На 30.11.2019 г. същият навършва 65-годишна възраст и следва да бъде освободен от заеманата длъжност  „административен ръководител - председател“, на основание чл. 165, ал. 1, т. 1 от ЗСВ. С оглед предстоящото предсрочно овакантяване на длъжността се очертава необходимостта от определяне на изпълняващ функциите председател на АдмС – Габрово, за което  Комисията служебно събра и анализира данните. Видно от справка за актуалното кадрово състояние, в органа освен съдия Иван Никифоров Цонков, правораздават още четирима съдии. В изпълнение на решение на Съдийската колегия на ВСС по пр. №31/23.10.2018 г., т. 15 Комисията пристъпи към определяне на старшинството между магистратите съгласно разпоредбата на чл. 237 от ЗСВ, като установи, че и четиримата магистрати са с ранг „съдия във ВКС и ВАС“. С оглед на обстоятелството, че съдиите заемат равни длъжности и притежават еднакъв ранг, Комисията, за да определи старшинството между тях, взе предвид следващият разписан в разпоредбата на чл. 237, ал. 1, т. 4 от ЗСВ критерий, а именно: прослужено време на заеманата длъжност. Съдия Светлозар Георгиев Рачев е с най-продължителен стаж - 12 г., 10 м., 17 д. Останалите трима магистрати - съдия Галин Николов Косев,  съдия Даниела Иванчева Гишина и съдия Емилия Кирилова Кирова – Тодорова, са встъпили в длъжност „съдия“ в Административен съд - Габрово на  15.02.2007 г. и имат прослужено време в органа – 12 г., 9 м., 4 д.  С оглед на гореизложеното, както и предвид изричното писмено съгласие  от съдия Светлозар Георгиев Рачев, Комисията счита, че същият следва да бъде определен за изпълняващ функциите „административен ръководител – председател” на Административен  съд - Габрово.

10.2. ВНАСЯ предложението в заседанието на Съдийската колегия на ВСС, насрочено на 26.11.2019 г., за разглеждане и произнасяне.
Р-11. ОТНОСНО: Определяне  на изпълняващ функциите административен ръководител - председател на Окръжен съд - Добрич, поради изтичащ на 02.12.2019 г. мандат. 
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

11.1. ПРЕДЛАГА НА СЪДИЙСКАТА  КОЛЕГИЯ НА ВСС ДА ОПРЕДЕЛИ, на основание чл. 175, ал. 4, изр. 2 от ЗСВ, в изпълнение на решение на Съдийската колегия на Висшия съдебен съвет по протокол №31/23.10.2018г., т. 15, Галатея Петрова Ханджиева - Милева - административен ръководител - председател на Окръжен съд - Добрич, за изпълняващ функциите „административен ръководител – председател“ на Окръжен съд - Добрич, с ранг „съдия във ВКС и ВАС“, с основно месечно трудово възнаграждение съгласно Таблица №1 на ВСС, считано от 03.12.2019 г., до встъпване в длъжност на нов административен ръководител.  

11.2.  ВНАСЯ предложението в заседанието на Съдийската колегия на ВСС, насрочено на 26.11.2019 г., за разглеждане и произнасяне.
Р-12. ОТНОСНО: Определяне  на изпълняващ функциите административен ръководител - председател на Районен съд – Пазарджик,  поради изтичащ на 10.12.2019 г. мандат.
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

12.1. ПРЕДЛАГА НА СЪДИЙСКАТА КОЛЕГИЯ НА ВСС ДА ОПРЕДЕЛИ, на основание чл. 175, ал. 4, изр. 2 от ЗСВ, в изпълнение на решение на Съдийската колегия на Висшия съдебен съвет по протокол №31/23.10.2018г., т. 15, Веселка Велкова Златева – Кожухарова - административен ръководител - председател на Районен съд - Пазарджик, за изпълняващ функциите „административен ръководител – председател“ на Районен съд - Пазарджик, с ранг „съдия във ВКС и ВАС“, с основно месечно трудово възнаграждение съгласно Таблица №1 на ВСС, считано от 11.12.2019 г., до встъпване в длъжност на нов административен ръководител.  

12.2. ВНАСЯ предложението в заседанието на Съдийската колегия на ВСС, насрочено на 03.12.2019 г., за разглеждане и произнасяне.
Р-13. ОТНОСНО: Определяне  на изпълняващ функциите административен ръководител - председател на Районен съд - Самоков, поради изтичащ на 12.12.2019 г. мандат.
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

13.1. ПРЕДЛАГА НА СЪДИЙСКАТА КОЛЕГИЯ НА ВСС ДА ОПРЕДЕЛИ, на основание чл. 175, ал. 4, изр. 2 от ЗСВ, в изпълнение на решение на Съдийската колегия на Висшия съдебен съвет по протокол №31/23.10.2018г., т. 15, Янко Венциславов Чавеев - административен ръководител - председател на Районен съд - Самоков, за изпълняващ функциите „административен ръководител – председател“ на Районен съд - Самоков, с ранг „съдия във ВКС и ВАС“, с основно месечно трудово възнаграждение съгласно Таблица №1 на ВСС, считано от 13.12.2019 г., до встъпване в длъжност на нов административен ръководител.  

13.2. ВНАСЯ предложението в заседанието на Съдийската колегия на ВСС, насрочено на 03.12.2019 г., за разглеждане и произнасяне.
Р-14. ОТНОСНО: Заявление  от Камен Георгиев Гатев - административен ръководител - председател на Районен съд - Пещера за преназначаване, на основание чл. 169, ал. 5 от ЗСВ, на длъжност съдия в Районен съд – Пазарджик. (вх. № ВСС-13717/14.11.2019 г.)
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

14.1. Предлага на Съдийската колегия на Висшия съдебен съвет ДА ПРЕНАЗНАЧИ,  на основание чл. 169, ал. 5 от ЗСВ Камен Георгиев Гатев административен ръководител - председател на Районен съд – Пещера, на длъжност „съдия“  в Районен съд - Пазарджик, с ранг „съдия във ВКС и  ВАС“, с основно месечно трудово възнаграждение, съгласно Таблица №1 на ВСС, считано от 19.12.2019 г. 

14.2. ВНАСЯ предложението в заседанието на Съдийската колегия на ВСС, насрочено на 03.12.2019 г., за разглеждане и произнасяне.

Р-15. ОТНОСНО: Предложение от и. ф. административен ръководител -председател на Военен съд - Пловдив за поощряване на Румен Георгиев Катрев - съдия във Военен съд - Пловдив, с отличие  „личен почетен знак  първа степен - златен“, както и с парична награда в размер на 1000 (хиляда) лева на основание чл. 303, ал. 2, т. 2, б. „а“ и чл. 303, ал. 3, т. 1 от ЗСВ. (вх.№ВСС-13837/18.11.2019 г.) 
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

15.1. Предлага на Съдийската колегия на ВСС да ПООЩРИ, на основание чл. 304, ал. 1 от ЗСВ във връзка с чл. 303, ал. 2, т. 2, буква „а“ от ЗСВ и чл. 303, ал. 3, т. 1 от ЗСВ, Румен Георгиев Катрев - съдия във Военен съд - Пловдив, с ранг „съдия във ВКС и ВАС“, с отличие „личен почетен знак първа степен - златен“, както и с парична награда в размер на 1000 (хиляда) лева за проявен висок професионализъм, безупречно и образцово изпълнение на служебните задължения и високи нравствени качества. 

15.2. Предлага на Съдийската колегия на ВСС решението по т. 1 да се предостави на Комисия „Бюджет и финанси“ към Пленума на ВСС в изпълнение на решение на Пленума на ВСС по протокол №3/07.02.2019., т. 8.

15.3. Внася предложението в заседанието на Съдийската колегия на ВСС, насрочено на 03.12.2019 г., за разглеждане и произнасяне.

Р-16. ОТНОСНО: Предизвестие от полковник Румен Георгиев Катрев за освобождаване от заеманата длъжност „съдия“ във Военен съд - Пловдив, на основание чл. 165, ал. 1, т. 2 от ЗСВ. (вх.№ ВСС13837/18.11.2019 г.)
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

16.1. Предлага на Съдийската колегия на Висшия съдебен съвет да освободи, на основание чл. 165, ал. 1, т. 2 от ЗСВ, Румен Георгиев Катрев от заеманата длъжност „съдия“ във Военен съд - Пловдив, с ранг „съдия във ВКС и ВАС“, считано от 23.12.2019 г.

16.2. Внася предложението в заседанието на Съдийската колегия, насрочено на 03.12.2019 г., за разглеждане и произнасяне.

Р-17. ОТНОСНО: Молба от Мария Томова Динева за освобождаване от заеманата длъжност „съдия“ в Софийския районен съд, на основание чл. 165, ал. 1, т. 4 от ЗСВ. (вх.№ ВСС-13744/15.11.2019 г.)
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 

РЕШИ:

17.1. Предлага на Съдийската колегия на Висшия съдебен съвет да освободи, на основание чл. 165, ал. 1, т. 4 от ЗСВ, Мария Томова Динева от заеманата длъжност „съдия“ в Софийски районен съд, с ранг „съдия във ВКС и  ВАС“, считано от 15.12.2019 г.

17.2. Внася предложението в заседанието на Съдийската колегия, насрочено на 03.12.2019 г., за разглеждане и произнасяне.

Р-18. ОТНОСНО: Предложение от административния ръководител - председател на Районен съд - Кърджали за поощряване на Валентин Костадинов Спасов и Невена Калинова Калинова - Тодорова - съдии в Районен съд - Кърджали, с отличие „служебна благодарност и грамота“ и с  парична награда, в размер на 1000 лева, на основание чл. 303, ал. 2, т. 1 и чл. 303, ал. 3, т. 1 от ЗСВ. (вх. № ВСС-13674/13.11.2019 г.)
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

18.1. Предлага на Съдийската колегия на ВСС да остави без уважение предложението от административния ръководител - председател на Районен съд – Кърджали, за поощряване на Валентин Костадинов Спасов и Невена Калинова Калинова - Тодорова - съдии в Районен съд - Кърджали, с отличие „служебна благодарност и грамота“ и с парична награда в размер на 1000 лева. 

Мотиви: Съгласно изискванията на разпоредбата на т. 17 от Правилата за определяне на условията, реда и критериите за поощряване  на съдии, прокурори и следователи, с парична или предметна награда се поощряват магистрати, придобили статут на несменяемост, които при периодични атестирания или при проверки на ИВСС са показали, че за проверяваните периоди са работили при натовареност, близка до най-високата натовареност на съответния орган на съдебната власт, всичките им актове са постановени в разумни срокове и са с отменяемост, равняваща се на най-ниската за съответния орган на съдебната власт. 
По отношение на съдия Валентин Костадинов Спасов, комисията констатира, че същият има проведено периодично атестиране, като съответно с решение на ВСС по пр. №49/11.12.2013 г. му е приета положителна комплексна оценка „много добра“. Видно от данните в годишния доклад на Районен съд – Кърджали за 2018 г., съдия Валентин Спасов, през отчетната 2018г. има постъпили 419 броя дела. Общо разгледаните от него през периода дела са 457 броя, като свършените са 429 броя дела, от които в 3-месечен срок – 400 броя дела. Сравнителният анализ на данните от годишния доклад показва, че други двама магистрати от органа са свършили по-голям брой дела от съдия Спасов за същия период, т.е не може да се направи обосновано заключение, че последният за анализирания период е работил с най-висока натовареност в Районен съд - Кърджали. Видно от справка за същия период за резултатите от върнати, обжалвани, респективно протестирани наказателни дела на съдиите от Районен съд гр. Кърджали, показателят на  отменяемостта на актовете на съдия Спасов не е най-ниският за съответния орган на съдебната власт. Отменените актове на съдия Валентин Спасов са с най-висок брой, а имено 12 дела.  Други трима магистрати от Районен съд – Кърджали, имат по-малък брой отменени актове и върнати дела, поради което не може да се заключи, че съдия Валентин Спасов отговаря на изискването на т. 17 от Правилата, а именно всичките му актове да са с отменяемост, която да се равнява на най-ниската за съответния орган на съдебната власт.
Видно от кадровото досие на съдия Невена Калинова Калинова-Тодорова, тя  има проведено периодично атестиране, като с решение на ВСС по  пр. №42/15.12.2011 г. й е приета положителна комплексна оценка „много добра“. Според данните от годишния доклад на Районен съд- Кърджали за 2018 г., съдия Невена Калинова, която разглежда  граждански дела, през отчетната 2018 г.има постъпили общо  565 броя дела. Общо разгледаните от нея  граждански дела са 610 броя. Свършените в края на отчетния период са 551 броя дела, от които 523 броя дела са приключили в 3-месечен срок. Сравнителният анализ на  данните от годишния доклад показва, че друг магистрат от органа е  разгледал и съответно свършил по-голям брой дела, т.е . не може да се направи обосновано заключение, че съдия Невена Калинова за проверявания период е работила с най-голямо натоварване в  Районен съд - Кърджали. Справката за резултатите от върнати, обжалвани и протестирани граждански  дела на съдиите от Районен съд - Кърджали  за 12-те  месеца за 2018 г., както и за първите 6 месеца за 2019 г. показва, че отменяемостта на актовете на съдия Калинова  не е най-ниската за съответния орган на съдебната власт. Отменени й актове на съдия са 4 на брой. Други трима магистрати от Районен съд - Кърджали имат по-малък брой отменени актове и върнати дела.  Поради което не може да се заключи, че съдия Невена Калинова отговаря на изискванията на т. 17 от Правилата, а именно всичките й актове да са с отменяемост, която да се равнява на най-ниската за съответния орган на съответния орган на съдебната власт.
С оглед на така изследваните данни от предложението на административния ръководител – председател на Районен съд – Кърджали, информацията, съдържаща се в кадровите досиета на магистратите, в атестационните им формуляри и в годишния отчет за работата на Районен съд – Кърджали за 2018 г., в т. ч. и справките към него, Комисията счита, че не са налице основания за поощряване на Валентин Костадинов Спасов и Невена Калинова Калинова - Тодорова - съдии в Районен съд – Кърджали с отличие „служебна благодарност и грамота“ и с парична награда в размер на 1000 лева. 

18.2. Внася предложението в заседанието на Съдийската колегия на ВСС, насрочено на 03.12.2019 г., за разглеждане и произнасяне. 

Р-19. ОТНОСНО: Оптимизиране щатната численост на районните съдилища. 
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

19. Изразява положително становище по предложението на Комисия „Съдебна карта, натовареност и съдебна статистика“ за оптимизиране щатната численост на районните съдилища. 

Р-20. ОТНОСНО: Оптимизиране щатната численост на младшите съдии в Софийския градски съд. 
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

20. Изразява положително становище по предложението на Комисия „Съдебна карта, натовареност и съдебна статистика“ за оптимизиране щатната численост на младшите съдии в Софийския градски съд. 

Р-21. ОТНОСНО: Проект на решение за назначаване на Биляна Димитрова Коева - младши съдия в Софийския градски съд, с удължен срок по чл. 240, ал. 2 от ЗСВ, на длъжност „съдия“ в Районен съд - Севлиево.
След проведеното гласуване и при обявения резултат 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

21.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА НАЗНАЧИ, на основание чл. 160 във връзка с чл. 243 от ЗСВ Биляна Димитрова Коева - младши съдия в Софийския градски съд на длъжност „съдия“ в Районен съд – Севлиево, с месечно трудово възнаграждение съгласно Таблица №1 на ВСС за определяне размерите на максималните основни месечни заплати на съдии, прокурори и следователи по длъжности, считано от датата на встъпване в длъжност.

Мотиви: На 04.07.2019 г. изтече срокът на назначението по чл. 240 от ЗСВ на младши съдии Биляна Коева в Софийски градски съд. Същата подаде молба за назначаване в районните съдилища - Габрово, Севлиево, Трявна, Дряново и Велико Търново, поради лични съображения. С решение на Съдийската колегия на Висшия съдебен съвет по пр. 21/02.07.2019 г. беше  продължен срокът на назначението й с 6 (шест) месеца, на основание чл. 240, ал. 2 ЗСВ, считано от 05.07.2019 г., поради липса на свободни съдийски длъжности в посочените органи на съдебната власт. Към настоящия момент по щатното разписание на Районен съд-Севлиево има 1 (една) свободна длъжност за съдия, овакантена на основание чл.165, ал.1, т.1 от ЗСВ. С оглед на това, са налице предпоставките младшият магистрат Биляна Димитрова Коева да бъде устроена, като бъде назначена на длъжността „съдия“ в Районен съд-Севлиево.
	
21.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ на Биляна Димитрова Коева - младши съдия в Софийския градски съд да довърши започнатите с нейно участие наказателни дела, на които е даден ход на съдебното следствие, както и да изготви съдебните актове по обявените за решаване дела.

21.3. Внася предложението в заседание на Съдийската колегия на Висшия съдебен съвет, насрочено на 03.12.2019 г., за разглеждане и произнасяне. 

Р-22. ОТНОСНО: Определение №15521/14.11.2019 г. на Върховния административен съд - Шесто отделение по адм. дело №13047/2019 г., образувано по жалба на Йордан Василев Димов - съдия в Окръжен съд –Шумен, срещу решение на Съдийската колегия на Висшия съдебен съвет по протокол №31/01.10.2019 г., т. 25.
След проведеното гласуване и при обявения резултат 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

22. Приема за сведение определение №15521/14.11.2019 г. на Върховния административен съд - Шесто отделение по адм. дело №13047/2019 г., образувано по жалба на Йордан Василев Димов - съдия в Окръжен съд – Шумен. 

ВЪЗРАЖЕНИЕ

В-1. ОТНОСНО: Становище по възражение на Иванка Петкова Болгурова - съдия в Софийския районен съд, срещу изготвена комплексна оценка за придобиване статут на несменяемост. (вх.№ВСС-6243/30.05.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 209, ал. 2 от ЗСВ, да изслуша Иванка Петкова Болгурова - съдия в Софийския районен съд, поради постъпило възражение срещу изготвената й комплексна оценка за атестиране за придобиване статут на несменяемост. 

1.2. ПРЕДЛАГА НА СЪДИЙСКАТА КОЛЕГИЯ НА ВСС да уважи частично възражението на Иванка Петкова Болгурова - съдия в Софийския районен съд, срещу изготвената й комплексна оценка от атестиране за придобиване статут на несменяемост.  

Мотиви: Съдия Иванка Болгурова излага доводи, че при определянето на комплексна оценка 94 т. във връзка с констатациите по част VI – т.1 и 2 от ЕФА са констатирани следните неточности, които са рефлектирали при определяне на оценката:
1. По отношение на критерия „Правни познания и умения за прилагането им“ комисията е отнела една точка от максималните 20 точки, като са взети предвид 39 броя актове. Счита, че не следва да се взимат предвид отменените актове по ч.гр.д. №63730/2014 г., СРС, 48 състав; определение по ч.гр.д. №57277/2015 г. и ч.гр.д. №38218/2016 г. СРС, 69 ти състав – актовете са отменени поради обективни причини; гр.д. №9730/2014 г. и гр.д. № 64900/2014 г. на СРС – актовете са отменени по обективни причини; определение по ч.гр.д. № 825/2017 г. и гр.д. №35099/2017 г. – поради наличие на противоречива практика; определение по гр.д. №2324/2015 г.; определение по гр.д. №2324/2015 г., което не е изцяло отменено, а само в частта за разноските. Предвид горното моли да и се определят максималните 20 точки, тъй като процентът на отменените актове е 14.97% от общо 3066 акта, като става въпрос за 7 решения и 24 определения и разпореждания. 
2. По отношение на критериите за атестиране „Умение за анализ на правнорелевантните факти“ оспорва констатациите относно броя на отменените решения и определения, посочени като 2 броя решения и 12 броя определения. Счита, че атестационният състав сам е посочил, че се касае за 8 броя, а от тях следва да се изключат 3 броя разпореждане №825/2017 г. както и разпореждане №2400/2016 г. и №59721/2016 г. тъй като съставът сам ги е изключил, поради което отменените са 7 броя и следва да бъде определен максимален брой точки.
3. По отношение на критериите за атестиране „Умение за оптимална организация на работата“ е налице фактическа грешка като е посочено, че следва да се отнеме една точка, а при цифровото изписване се отнемат две точки. Моли се да се определят 14 точки.
4. По отношение на критериите „Експедитивност и дисциплинираност“ атестационният състав е определил шест от максималните осем точки, позовавайки се на допуснатите забави, констатирани в Акт за резултати от извършена планова проверка от ИВСС през атестационния период. Съгласно чл.33 от Наредба 2/23.02.2017 година за показателите, методиката и реда за атестиране на съдия, зам.председател и председател на съд, критерии по този показател са съотношение между разгледани и свършени дела, съотношение между постъпили и свършени дела, отговорно изпълнение на служебните задължения извън прякото разглеждане на делата и поощрения и наказания през периода, за който се извършва атестирането. По този критерий не може да бъде оценявана срочността на постановените актове, съответно и не могат да бъдат отнемани точки за неспазване на установените срокове, като същите са предмет на третия критерий „Умение за оптимална организация на работата“. 
Комисията намира, че възражението е частично основателно по следните съображения:
По отношение на критериите „Експедитивност и дисциплинираност“ атестационният състав е определил шест от максималните осем точки, позовавайки се на допуснатите забави, констатирани в Акт за резултати от извършена планова проверка от ИВСС през атестационния период. Съгласно чл.33 от Наредба 2/23.02.2017 година за показателите, методиката и реда за атестиране на съдия, зам.председател и председател на съд, критерии по този показател са съотношение между разгледани и свършени дела, съотношение между постъпили и свършени дела, отговорно изпълнение на служебните задължения извън прякото разглеждане на делата и поощрения и наказания през периода, за който се извършва атестирането. 
Видно от мотивната част е, че през атестационният период магистратът не е получавал поощрения, наложени наказания или заповеди по реда на чл.327 ЗСВ.  Основание за намаляване с две точки по този показател, видно от мотивите е Акт за резултати от извършена планова проверка от ИВСС, довело до издаване на два броя  заповеди на председателя на СГС, с които същата е задължена да изготви актовете си в срок, както и дисциплинарни производства. Изводът на атестационния състав е, че макар и към момента да няма наложено дисциплинарно наказание следва да се отнемат 2 точки. 
Както е посочил атестационният състав през периода няма наложени наказания или заповеди по реда на чл.327 ЗСВ. Дисциплинарните производства са обединени в едно дело, което е прекратено, а понастоящем прекратяването е предмет на висящо производство пред ВАС по адм.д. № 9935/2019 година, което е със съдебно заседание на 13.11.2019 година. Предвид липсата на наложено дисциплинарно наказание по никакъв повод и начин не могат да бъдат коментирани нарушенията, довели до търсене на дисциплинарна отговорност. По този критерий не може да бъде оценявана и срочността на постановените актове, съответно и не могат да бъдат отнемани точки за неспазване на установените срокове, тъй като същите са предмет на третия критерий „Умение за оптимална организация на работата“, при който съставът е следвало да отчете наличието на многобройните забави при постановяването на съдебните актове. Доколкото обаче принципа за невлошаване положението на жалбоподателя следва да бъде спазен, тази забава не може да бъде отчетена понастоящем и предвидените точки от комисията по този критерий не могат да бъдат променяни. По останалите критерии липсват мотиви на комисията, поради което и същите не могат да бъдат съобразявани. Следва по този критерий да се дадат максималния брой точки – 8 точки. За пълнота следва да се отбележи, че съдията е свършил 3559 броя дела при постъпили 3421 броя, което е добър показател, както и обстоятелството, че новообразуваните дела са 3216 броя, а 499 висящи са постъпили от предходен докладчик.
Видно е, че при определяне на точките по общия критерий „Умение за оптимална организация на работата“ от общите 15 точки комисията, при гласуването съставът на комисията е определил 13 точки и това решение е залегнало в определяне на общата оценка. При наличието на изведен краен извод, че следва да се отнемат две точки съобразно  изложените фактически констатации за наличието на забави по този критерий следва да се определят 13 точки. 
По критерия „Правни познания и умения за прилагането им“ комисията взема предвид следното – познаване и прилагане на материалния закон; способността за прилагане на процесуалните закони, основанията за отмяна, изменение или потвърждаване на съдебните актове.
По критерия „Умение за анализ на правнорелевантните факти“ комисията взема предвид следното:
1. разбираемо и обосновано мотивиране на актовете
2. правилна и законосъобразна оценка на относимите факти и обстоятелства и умение за тяхното систематизиране в хода на производството
3. умение за концентриране върху предмета на доказване по преписките и делата
4. изчерпателно обсъждане на спорните въпроси по преписките и делата и на възраженията на страните
5. конкретност, логичност и последователност при мотивиране на застъпената теза
6. умение за използване на ясен и професионален език, в т.ч. езикова култура и грамотност.
Комисията е отнела точките, като е съобразила мотивирането на съдебните актове, както и причината, довела до отмяната, като е съобразила, че отменените актове са 39 на брой и съставляват 18.84% от обжалваните съдебни актове. При определяне на основанията за отмяна на съдебните актове комисията е съобразила наличието на противоречива практика, поради което и е дала максимален брой точки по специфичния критерий по чл. 22 от Наредбата. 
Налице са постановени определения, касаещи способността за прилагане на процесуалния закон, които комисията изчерпателно е посочила - определение по гр.д. №11658/2013 г. например, определение по гр.д. №5836/17 г., с което е оставено без уважение искане за изменение на иска по чл.344, ал.1, т.3 КТ; разпореждания, с които се връща исковата молба като нередовна; решение по гр.д. № 49655/13 г. е обезсилено като процесуално недопустимо.
Като постановени при нарушение на материалния закон комисията е посочила описвайки отменените актове, които са  -  определение по гр.д. №582/2018 г.; разпореждане по гр.д. №825/2017 г.; определение по гр.д. №7815/2015 г.; разпореждане по гр.д. №43858/2015 г.; разпореждане №34932/2015 г.; разпореждане по ч.гр.д. №72313/16 г.; решение по в.гр.д. №1532/2013 година на СГС; решение по гр.д. №13618/2013 г. на СГС; решение по гр.д. №7989/2015 г.; решение по гр.д. №42884/2013 г.; решение по гр.д. №44436/13 г.; решение по гр.д. №45353/15 г.; решение по гр.д. №58371/2014 г. т.е. поради направени различни правни изводи от въззивната инстанция, съотносимо с правилната и законосъобразна оценка на относимите факти и обстоятелства и умение за тяхното систематизиране в хода на производството е налице отмяна на 7 броя решения и 6 броя определения и разпореждания. 
Налага се извод, че по т. 1 и т. 2 от Общите критерии определената оценка, съответно по 19 т. е обективна.

1.3. Предлага на Съдийската колегия на ВСС, на основание чл. 209, ал. 4 от ЗСВ, ДА ПРИЕМЕ комплексна оценка от атестирането „МНОГО ДОБРА" -  96 (деветдесет и шест) точки на Иванка Петкова Болгурова - съдия в Софийския районен съд. 

1.4. Предлага на Съдийската колегия на ВСС Иванка Петкова Болгурова - съдия в Софийския районен съд, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на взимане на решението. 

1.5. Внася предложението в заседанието на Съдийската колегия, насрочено на 10.12.2019 г., за разглеждане и произнасяне.

ЕДИННИ ФОРМУЛЯРИ

С-1. ОТНОСНО: Извънредно атестиране на полковник Георги Панев Георгиев - и. ф. административен ръководител - председател на Военен съд – Сливен. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1. Отлага разглеждането на т. С-1 от настоящия дневен ред за следващо заседание на Комисията по атестирането и конкурсите към Съдийската колегия на ВСС. 

С-2. ОТНОСНО: Извънредно атестиране на Пенка Николаева Братанова - заместник на административния ръководител - заместник-председател на Окръжен съд – Кюстендил. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. Налице са условията по чл. 196, т. 4 във връзка с чл. 197, ал. 5, т. 2 от ЗСВ за провеждане на извънредно атестиране на Пенка Николаева Братанова - заместник на административния ръководител - заместник-председател на Окръжен съд - Кюстендил. 

2.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ - 100 (сто) точки на Пенка Николаева Братанова - заместник на административния ръководител - заместник-председател на Окръжен съд - Кюстендил. 

2.3. ПРЕДОСТАВЯ, на основание чл. 205, ал. 1 от ЗСВ, на Пенка Николаева Братанова - заместник на административния ръководител - заместник-председател на Окръжен съд - Кюстендил, резултатите от атестирането, за запознаване. 

С-3. ОТНОСНО: Извънредно атестиране на Мирослав Данаилов Досов - съдия в Окръжен съд – Враца. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. Налице са условията по чл. 196, т. 4 във връзка с чл. 197, ал. 5, т. 2 от ЗСВ за провеждане на извънредно атестиране на Мирослав Данаилов Досов - съдия в Окръжен съд - Враца. 

3.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ - 99 (деветдесет и девет) точки на Мирослав Данаилов Досов - съдия в Окръжен съд - Враца. 

3.3. ПРЕДОСТАВЯ, на основание чл. 205, ал. 1 от ЗСВ, на Мирослав Данаилов Досов - съдия в Окръжен съд - Враца, резултатите от атестирането, за запознаване. 

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

С-4. ОТНОСНО: Предложение от административния ръководител - председател на Административен съд - Стара Загора за повишаване на Стилиян Кирилов Манолов - съдия в Административен съд - Стара Загора, с ранг „съдия в ОС“, на място в по-горен ранг „съдия в АС“.  (вх.№ ВСС-13663/13.11.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Стилиян Кирилов Манолов - съдия в Административен съд - Стара Загора, с ранг „съдия в ОС“, на място в по-горен ранг „съдия в АС“, с месечно трудово възнаграждение, съгласно Таблица 1 на ВСС, считано от датата на вземане на решението. 

4.2. ВНАСЯ предложението в заседанието на Съдийската колегия на ВСС, насрочено на 03.12.2019 г. за разглеждане и произнасяне.

С-5. ОТНОСНО: Предложение от административния ръководител - председател на Административен съд - Пловдив за повишаване на Дарина Стойкова Матеева - Базитова - съдия в Административен съд - Пловдив, с ранг „съдия в АС“, на място в по-горен ранг „съдия във ВКС и ВАС“.  (вх.№ ВСС-13697/13.11.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Дарина Стойкова Матеева - Базитова - съдия в Административен съд - Пловдив, с ранг „съдия в АС“, на място в по-горен ранг „съдия във ВКС и ВАС“, с месечно трудово възнаграждение, съгласно Таблица 1 на ВСС, считано от датата на вземане на решението. 

5.2. ВНАСЯ предложението в заседанието на Съдийската колегия на ВСС, насрочено на 03.12.2019 г. за разглеждане и произнасяне.

С-6. ОТНОСНО: Предложение от и. ф. административен ръководител - председател на Районен съд - Велико Търново за повишаване на Димо Георгиев Колев - съдия в Районен съд - Велико Търново, с ранг „съдия в ОС“, на място в по-горен ранг „съдия в АС“. (вх.№ ВСС-13795/15.11.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Димо Георгиев Колев - съдия в Районен съд - Велико Търново, с ранг „съдия в ОС“, на място в по-горен ранг „съдия в АС“, с месечно трудово възнаграждение, съгласно Таблица 1 на ВСС, считано от датата на вземане на решението. 

6.2. ВНАСЯ предложението в заседанието на Съдийската колегия на ВСС, насрочено на 03.12.2019 г. за разглеждане и произнасяне.

С-7. ОТНОСНО: Предложение от Калин Стефанов Кунчев - съдия в Районен съд - Бургас, с ранг „съдия в ОС“, за повишаване на място в по-горен ранг „съдия в АС“. (вх.№ ВСС-13677/13.11.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Калин Стефанов Кунчев - съдия в Районен съд - Бургас, с ранг „съдия в ОС“, на място в по-горен ранг „съдия в АС“, с месечно трудово възнаграждение, съгласно Таблица 1 на ВСС, считано от датата на вземане на решението. 

7.2. ВНАСЯ предложението в заседанието на Съдийската колегия на ВСС, насрочено на 03.12.2019 г. за разглеждане и произнасяне.

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

С-8. ОТНОСНО: Предложение от административния ръководител - председател на Административен съд - Бургас за периодично атестиране на Марина Христова Николова - съдия в Административен съд - Бургас. (вх.№ ВСС-13689/13.11.2019 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, на Марина Христова Николова - съдия в  Административен съд – Бургас, за периода 25.11.2014 г. – 25.11.2019 г. 

8.2. Да се изискат от административния ръководител на Административен съд – Бургас необходимите документи за провеждане на атестиране, съгласно чл. 58, ал. 1 от Наредбата. 

8.3. Изпраща преписката на Комисията по атестирането и конкурсите към Прокурорската колегия на ВСС, по компетентност, тъй като за периода от 25.11.2014 г. до 17.08.2017 г. съдия Марина Христова Николова е била прокурор в Районна прокуратура – Бургас. 

С-9. ОТНОСНО: Предложение от административния ръководител - председател на Административен съд - Велико Търново за периодично атестиране на Евтим Станчев Банев - съдия в  Административен съд - Велико Търново. (вх.№ ВСС-11818/04.10.2019 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, на Евтим Станчев Банев - съдия в  Административен съд - Велико Търново, за периода 26.11.2014 г. – 26.11.2019 г.

9.2. Да се изискат от административния ръководител на Административен съд – Велико Търново необходимите документи за провеждане на атестиране, съгласно чл. 58, ал. 1 от Наредбата. 

С-10. ОТНОСНО: Предложение от административния ръководител - председател на Административен съд - Велико Търново за периодично атестиране на Мария Добрева Василева - Данаилова - съдия в  Административен съд - Велико Търново. (вх.№ ВСС-11803/04.10.2019 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

10.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, на Мария Добрева Василева - Данаилова - съдия в  Административен съд - Велико Търново, за периода 26.11.2014 г. – 26.11.2019 г.

10.2. Да се изискат от административния ръководител на Административен съд – Велико Търново необходимите документи за провеждане на атестиране, съгласно чл. 58, ал. 1 от Наредбата. 

С-11. ОТНОСНО: Предложение от административния ръководител - председател на Окръжен съд - Хасково за периодично атестиране на Пламен Стоянов Георгиев - административен ръководител - председател на Районен съд - Хасково. (вх.№ ВСС-6542/29.05.2019 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

11.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, на Пламен Стоянов Георгиев - административен ръководител - председател на Районен съд - Хасково, за периода 26.11.2014 г. – 26.11.2019 г.

11.2. Да се изискат от административния ръководител на Районен съд – Хасково необходимите документи за провеждане на атестиране, съгласно чл. 58, ал. 1 от Наредбата. 

С-12. ОТНОСНО: Предложение от административния ръководител - председател на Районен съд - Хасково за периодично атестиране на Петър Найденов Вунов - съдия в  Районен съд - Хасково. (вх.№ВСС-6600/29.05.2019 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

12.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, на Петър Найденов Вунов - съдия в  Районен съд - Хасково, за периода 25.11.2014 г. – 25.11.2019 г.

12.2. Да се изискат от административния ръководител на Районен съд – Хасково необходимите документи за провеждане на атестиране, съгласно чл. 58, ал. 1 от Наредбата. 

ДОПЪЛНИТЕЛНИ ТОЧКИ

Р-23. ОТНОСНО: Заявление за отвод от редовен член на конкурсната комисия по обявения, с решение на Съдийската колегия на Висшия съдебен съвет по протокол №32/08.10.2019 г., конкурс за първоначално назначаване на длъжност „съдия“ в Софийски градски съд - гражданска колегия. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

23.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ Елена Савова Тахчиева – Великова - съдия в Апелативен съд - София, за редовен член на конкурсната комисия за първоначално назначаване на длъжност „съдия“ в Софийски градски съд–гражданска колегия, на мястото на Петя Иванова Петрова.
23.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий 1 (един) редовен член – съдия в апелативен съд - гражданска колегия, на конкурсната комисия за първоначално назначаване на длъжност „съдия“ в Софийски градски съд – гражданска колегия, на мястото на Красимир Атанасов Машев.
23.3. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий 1 (един) редовен член – съдия в апелативен съд - гражданска колегия, на конкурсната комисия за първоначално назначаване на длъжност „съдия“ в Софийски градски съд – гражданска колегия, на мястото на Ася Пламенова Събева.
23.4. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий 1 (един) редовен член – съдия в апелативен съд - гражданска колегия, на конкурсната комисия за първоначално назначаване на длъжност „съдия“ в Софийски градски съд – гражданска колегия, на мястото на Мария Кръстева Маринова-Зафирова.
23.5. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ проф. д.ю.н. Иван Русчев Русчев – хабилитиран преподавател по гражданско право в СУ „Св. Климент Охридски“, за редовен член на конкурсната комисия за първоначално назначаване на длъжност „съдия“ в Софийски градски съд – гражданска колегия, на мястото на проф. д.н. Екатерина Илиева Матеева - Стоянова.
23.6. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий 1 (един) резервен член – съдия в апелативен съд - гражданска колегия, на конкурсната комисия за първоначално назначаване на длъжност „съдия“ в Софийски градски съд – гражданска колегия, на мястото на Елена Савова Тахчиева - Великова.
23.7. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий 1 (един) резервен член – хабилитиран преподавател по гражданско право, на конкурсната комисия за първоначално назначаване на длъжност „съдия“ в Софийски градски съд – гражданска колегия, на мястото на проф. д.ю.н. Иван Русчев Русчев.
23.8. Внася предложението в заседание на Съдийската колегия на Висшия съдебен съвет, насрочено на 26.11.2019 г., за разглеждане и произнасяне. 

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ:
            ВЕСЕЛА ПАВЛОВА (п)